Ir-Regolament tal-Kummissjoni (KE) Nru 2718/1999
ta’ l-20 ta’ Diċembru 1999
li jemenda r-Regolament (KE) Nru 97/95 li jipprovdi regoli ddettaljati għall-applikazzjoni tar-Regolament (KEE) Nru 1766/92 fejn jidħol il-prezz minimu u ħlas ta’ kumpens li għandu jitħallas lill-produtturi tal-patata u tar-Regolament tal-Kunsill (KE) Nru 1868/94 li jistabbilixxi sistema ta’ kwota għall-produzzjoni tal-lamtu tal-patata
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni fis-suq taċ-ċerejali [1], kif l-aħħar emendat bir-Regolament (KE) Nru 1253/1999 [2], u l-aktar l-Artikolu 8 tiegħu,
Wara li kkunsidrat ir-Regolament tal-Kunsill (KE) Nru 1868/94 tas-27 ta’ Lulju 1994 li jistabbilixxi sistema ta’ kwota għall-produzzjoni tal-lamtu tal-patata [3], kif l-aħħar emendat bir-Regolament (KE) Nru 1252/1999 [4], u l-aktar l-Artikolu 8,
Billi:
(1) L-Artikolu 8(1) tar-Regolament (KEE) Nru 1766/92 jiffissa l-prezz minimu u l-Artikolu 8(2) jiffissa l-ħlas għall-produtturi għas-snin tas-suq 2000/01 u 2001/02;
(2) L-Artikolu 5 tar-Regolament (KE) Nru 1868/94 jiffissa l-premium għall-produtturi tal-lamtu tal-patata;
(3) L-Anness II tar-Regolament tal-Kummissjoni (KE) Nru 97/95 [5], kif l-aħħar emendat bir-Regolament (KE) Nru 2305/98 [6], li jistabbilixxi l-prezz minimu, il-premium li għandu jitħallas lill-produttur tal-lamtu u l-ħlas li għandu jsir lill-produttur tal-patata bbażat fuq il-kontenut tal-lamtu u l-piż taħt l-ilma ta’ 5050 gramma ta’ patata. Għaldaqstant l-Anness II għandu jiġi aġġustat;
(4) Fir-Regolament (KE) Nru 97/95, il-kliem "ħlas ta’ kumpens" għandhom jiġu mibdula bi "ħlas għll-produtturi" kif imsemmija fl-Artikolu 8(2) tar-Regolament (KE) Nru 1766/92;
(5) The measures provided for in this Regulation are in accordance with the opinion of the Management Committee for Cereals,
ADOTTAT DAN IR-REGOLAMENT:
Artikolu 1
Regolament (KE) Nru 97/95 huwa emendat kif ġej:
1. Il-frażi "ħlas ta’ kumpens li għandu jitħallas lill-produttrui tal-patata" użata fit-titolu tar-Regolament hija mibdula bil-kliem "ħlas li għandu jitħallas lill-produtturi tal-patata".
2. Il-punt li ġej (l) huwa miżjud ma' l-Artikolu 1:
"l) ħlas għall-produtturi: il-ħlas imsemmi fl-Artikolu 8(2) tar-Regolament (KEE) Nru 1766/92."
3. L-Artikolu 7a huwa mibdul b'dan li ġej:
"Il-ħlas għall-produtturi għandu jingħata għall-patata li hija ta’ kwalità tajba tas-suq, fuq il-bażi tal-kwantità tal-kontenut tal-lamtu tal-patata kkonsenjata, skond ir-rati ffissati fl-Anness II. Ma jingħatax ħlas lill-produtturi għall-patata li m’hijiex ta’ kwalità tajba għas-suq u lanqas għall-patata li l-kontentut tal-lamtu tagħha huwa anqas minn 13 %, minbarra fejn japplika t-tieni sub-paragrafu ta' l-Artikolu 6(2)."
4. Il-kliem "ħlas ta’ kumpens" fl-Artikoli 11(1)(a), 12, 13(1) u 21 huwa mibdul bi "ħlas għall-produtturi".
5. L-Anness II huwa mibdul bl-Anness ta’ dan ir-Regolament għas-sena tas-suq 2000/01 (Parti A) u sena tas-suq 2001/02 (Parti B).
Artikolu 2
Dan ir-Regolament jiġi fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa japplika mill-1 ta’ Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, l-20 ta’ Diċembru 1999.